

**ประกาศองค์การบริหารส่วนตำบลช่องสามหมอ**

**เรื่อง มาตรการเผยแพร่ข้อมูลข่าวสารต่อสาธารณะ**

**…………………………………………………**

**ด้วยพระราชบัญญัติข้อมูลข่าวสารของราชการ พ.ศ. ๒๕๔๐ บัญญัติขึ้นเพื่อรองรับสิทธิของ ประชาชนในการรับรู้ข้อมูลข่าวสารของราชการ โดยหน่วยงานรัฐต้องจัดให้มีข้อมูลข่าวสารของราชการ ตามอำนาจหน้าที่ตามภารกิจของหน่วยงาน และจัดให้มีการเผยแพร่ให้ประชาชนสามารถใช้สิทธิเข้าตรวจดูข้อมูล ข่าวสารของหน่วยงานรัฐได้อย่างสะดวก รวดเร็ว มีความโปร่งใส และมีประสิทธิภาพ**

**องค์การบริหารส่วนตำบลช่องสามหมอ จึงได้ดำเนินการจัดตั้งศูนย์ข้อมูลข่าวสารขององค์การบริหาร ส่วนตำบลช่องสามหมอขึ้น เพื่อให้บริการข้อมูลข่าวสารแก่ประชาชนตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 ที่บัญญัติให้หน่วยงานรัฐต้องจัดให้มีข้อมูลข่าวสารของราชการอย่างน้อยตามที่กฎหมาย กำหนดไว้ให้ประชาชนเข้าตรวจดูได้อย่างสะดวก โดยองค์การบริหารส่วนตำบลช่องสามหมอได้จัดข้อมูลไว้ ณ ศูนย์ข้อมูล ข่าวองค์การบริหารส่วนตำบลช่องสามหมอ และเว็บไซต์องค์การบริหารส่วนตำบลช่องสามหมอ**

**ดังนั้น เพื่อให้การเปิดเผยข้อมูลข่าวสารขององค์การบริหารส่วนตำบลช่องสามหมอ มีความถูกต้อง ครบถ้วน ชัดเจน และเป็นปัจจุบัน ซึ่งทำให้ประชาชนสามารถเข้าถึงข้อมูลข่าวสารได้โดยสะดวกและมีประสิทธิภาพ ตามที่ได้ประกาศเจตจำนงสุจริตต่อบุคลากรและสาธารณชน จึงกำหนดมาตรการในการเผยแพร่ข้อมูลต่อสาธารณะ ดังนี้**

**1.ลักษณะหรือประเภทข้อมูลที่เผยแพร่ต่อสาธารณชน**

|  |  |
| --- | --- |
| **หมวดหมู่ข้อมูล** | **รายละเอียดข้อมูล** |
| **1. เกี่ยวกับหน่วยงาน** | * **ประวัติความเป็นมา** * **วิสัยทัศน์ พันธกิจ** * **โครงสร้างหน่วยงาน ข้อมูลผู้บริหาร** * **ภารกิจ อำนาจหน้าที่ ของหน่วยงาน** * **ยุทธศาสตร์ แผนงาน โครงการ และงบประมาณรายจ่ายประจำปี** * **รายงานต่างๆ เช่น รายงานผลการใช้จ่ายงบประมาณ รายงานผล**   **การจัดซื้อจัดจ้างหรือการจัดหาพัสดุประจำปี เป็นต้น**   * **ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร และ**   **แผนที่ตั้งหน่วยงาน เป็นต้น**   * **ที่อยู่ไปรษณีย์อิเล็กทรอนิกส์ (E-mail Address)** |
| **2. ข่าวประชาสัมพันธ์** | * **ข่าวสารประชาสัมพันธ์ทั่วไป** * **ข่าวสารและประกาศของหน่วยงาน เช่น ประกาศรับสมัครงาน**   **ประกาศจัดซื้อจัดจ้าง เป็นต้น**   * **กิจกรรมของหน่วยงาน** |
| **3. เว็บลิงค์** | * **หน่วยงานภายนอกที่เกี่ยวข้อง** * **เว็บไซต์อื่นๆที่น่าสนใจ** |

**-2-**


|  |  |
| --- | --- |
| **หมวดหมู่ข้อมูล** | **รายละเอียดข้อมูล** |
| **4. บริการประชาชน** | * **คู่มือประชาชนตามพระราชบัญญัติอำนวยความสะดวกในการ**   **พิจารณาอนุญาตของทางราชการ พ.ศ. 2558**   * **กระดานถาม – ตอบ** |
| **5. กฎหมายที่เกี่ยวข้อง** | * **ข้อมูล กฎหมาย ที่เกี่ยวข้องกับหน่วยงาน พระราชบัญญัติ**   **พระราชกฤษฎีกา กฎกระทรวง ประกาศ ข้อบัญญัติ ระเบียบ**  **มาตรฐาน คู่มือ แนวปฏิบัติที่เกี่ยวข้อง เป็นต้น** |

**2.หน้าที่ความรับผิดชอบและการตรวจสอบข้อมูล**

**ตามคำสั่งองค์การบริหารส่วนตำบลช่องสามหมอ ที่ 395/2559 ลงวันที่ 30 ธันวาคม 2559 เรื่อง แต่งตั้งเจ้าหน้าที่ประจำศูนย์ข้อมูลข่าวสารทางราชการ โดยเจ้าหน้าที่ปฏิบัติงานในด้านเปิดเผยข้อมูลข่าวสาร ทางราชการให้เป็นไปด้วยความเรียบร้อย ถูกต้อง บรรลุวัตถุประสงค์ของทางราชการ**

**จึงประกาศให้ทราบโดยทั่วกัน**

**ประกาศ ณ วันที่ 4 มิถุนายน พ.ศ.2563**



**(นายเรืองศักดิ์ ดิลกลาภ)**

**นายกองค์การบริหารส่วนตำบลช่องสามหมอ**